VALSTYBĖS SIENOS APSAUGOS TARNYBOS

PRIE LIETUVOS RESPUBLIKOS VIDAUS REIKALŲ MINISTERIJOS

VADAS

ĮSAKYMAS

DĖL VALSTYBĖS SIENOS APSAUGOS TARNYBOS PRIE LIETUVOS RESPUBLIKOS VIDAUS REIKALŲ MINISTERIJOS VADO 2009 M. KOVO 2 D. ĮSAKYMO NR. 4-163 „DĖL VALSTYBĖS SIENOS APSAUGOS TARNYBOS PRIE LIETUVOS RESPUBLIKOS VIDAUS REIKALŲ MINISTERIJOS CENTRINĖS ĮSTAIGOS ADMINISTRACIJOS SĄRAŠO BEI TEISĖS AKTŲ PATVIRTINIMO“ PAKEITIMO

2015 m. kovo 4 d. Nr. 4-90

Vilnius

P a k e i č i u:

1. Priemokų mokėjimo Valstybės sienos apsaugos tarnybos prie Lietuvos Respublikos vidaus reikalų ministerijos valstybės tarnautojams tvarkos aprašo, patvirtinto Valstybės sienos apsaugos tarnybos prie Lietuvos Respublikos vidaus reikalų ministerijos vado 2009 m. kovo 2 d. įsakymo Nr. 4-163 „Dėl Valstybės sienos apsaugos tarnybos prie Lietuvos Respublikos vidaus reikalų ministerijos centrinės įstaigos administracijos sąrašo bei teisės aktų patvirtinimo“ 1 punktu (toliau – įsakymas), 9 punktą ir jį išdėstau taip:

„9. Priemokos už darbą kenksmingomis, labai kenksmingomis sąlygomis mokamos esant darbo vietų aplinkos vertinimui, už darbą pavojingomis sąlygomis – jei darbai įtraukti į Pavojingų darbų sąrašą, patvirtintą Lietuvos Respublikos Vyriausybės 2002 m. rugsėjo 3 d. nutarimo Nr. 1386 „Dėl pavojingų darbų sąrašo patvirtinimo“ 1 punktu. Priemoka už darbą pavojingomis darbo sąlygomis mokama pagal darbo laiko apskaitos žiniaraščius už faktiškai dirbtą laiką pareigūnams, kai jie atlieka nustatytas užduotis:

9.1. skraido tarnybos orlaiviais;

9.2. patruliuoja tarnybos laivais, kateriais, valtimis ir kt. plaukiojimo priemonėmis (į patruliavimo laiką neįskaitomas laikas, kuomet tarnybinė užduotis vykdoma laive prišvartuotame prie krantinės ar prieplaukos) Lietuvos Respublikos teritorinėje jūroje, išskirtinėje ekonominėje zonoje, Kuršių mariose, pasienio vandenyse, taip pat vykdo skęstančiųjų gelbėjimą, paieškos ir gelbėjimo darbus.“

2. Viršvalandžių apskaičiavimo ir apmokėjimo taisyklių, patvirtintų įsakymu, 4 punktą ir jį išdėstau taip:

„4. Pareigūnams, dirbantiems pamainomis, kurių pareigybės įtrauktos į pareigybių sąrašą, patvirtintą Lietuvos Respublikos Vyriausybės 2003 m. rugsėjo 9 d. nutarimo Nr. 1150 „Dėl nustatytas funkcijas nepertraukiamai vykdančių vidaus reikalų statutinių įstaigų pareigūnų, dirbančių pamainomis, pareigybių sąrašo, šių pareigūnų darbo ir poilsio laiko apskaitos ypatumų patvirtinimo“ 4 punktu, ir kurioms tarnybos vado įsakymu gali būti nustatyta ne ilgesnė kaip 24 valandų pamainos trukmė ir ne ilgesnė kaip 48 valandų per savaitę (7 dienų laikotarpį) darbo laiko norma, viršvalandiniu darbu laikomas darbas virš 192 (48:7 x 28 ≈ 192) darbo valandų per mėnesį, kai mėnesio trukmė 28 kalendorinės dienos; virš 199 (48:7 x 29 ≈ 199) darbo valandų, kai mėnesio trukmė 29 kalendorinės dienos; virš 205 (48:7 x 30 ≈ 205) darbo valandų, kai mėnesio trukmė 30 kalendorinių dienų; virš 212 (48:7 x 31 ≈ 212) darbo valandų, kai mėnesio trukmė 31 kalendorinė diena. Planuojant pareigūnų, dirbančių pamainomis, darbo laiką, vadovautis tarnybos vado kiekvienais metais tvirtinamu sekančių kalendorinių metų darbo dienų ir valandų skaičiumi, esant 40 valandų trukmės 5 darbo dienų savaitei.“

Tarnybos vadas

generolas	Vainius Butinas